- Prest. - Grabatzen.
Ados. Lehenik,
hau inoiz ikusi dudan gelarik txukunena da.
Beti duzu horrela?
Bai, beti. Ez dut gaurko txukundu.
- Benetan? - Bai.
Beti dut hala. Ez dut desordena gogoko.
Hemen armairu bat dugu, baina itxita dago.
Nahas-mahas eginda dago.
- Bai? - Bai.
- Ez dago txukun? - Ez.
Kuxkuxeatu dezakegu?
Bai, baina...
Antolatuta dago dena.
Jakak.
Alkandora bakeroak, alkandorak.
Gero, jertseak, puntuzko jakak eta elastikoak.
Azpiko arropa.
Galtzerdiak.
Eta gero, trajeak.
Eta...
Ondo da.
- Zuk antolatzen duzu? - Bai.
Kolorearen arabera antolatu,
eta gero, honela kokatzen ditut
azpikoak ikusi ahal izateko.
Elastikoak.
Elastiko gehiago.
Hauek aste honetarako arropak dira.
Zaude. Azaldu hori.
Astea planifikatzen dut. Bai.
Bezperan bakarrik egiten nuen, baina...
Obsesio berria da?
Bai, hala da.
Ondo antolatuta dut.
Hemen bakeroak daude, prakak.
Norbait ibili da hemen.
- Norbait ibili da hor? - Bai.
Ene.
Ez dakit nor.
LAUGARREN ATALA DAVID MOTIBATZEN DUENA
REAL MADRIL VS REAL BETIS 2003KO ABUZTUA
Bazen garaia.
Beckhamek espeziak gehitu dizkio jada zapore indartsua zuen koktelari.
Lehen denboraldi hori ezberdina izan zen.
Pase ona, burukada, eta gola sartu du!
Beste taldeak gola sartzen zuenean,
Ronaldo barrezka eta txantxetan ikusten nuen.
Eta nik: "Galtzen ari gara".
Beckham frustratu da.
Baina berak "Lasai. Gola sartuko dugu", esaten zidan.
Bat-bikoa. Ronaldok du baloia. Beckham heldu da! Itzela!
Beckhamen pase ederra. Zidane!
Roberto Carlos gertutik jarraitzen ari da.
"Ez, nik botako dut". "Ez, nik".
"Ez, bota zuk, bai, urrunegi dago zuretzat".
"Zu edo ni?" Nor arduratuko da?
Jaurtiketak gogoko zenituen?
Oso... Besteek botatzen uzten zidatenean, bai.
David Beckham!
Orduan, ukitzen zuen oro...
David Beckham.
...urre bihurtzen zen.
Ederra benetan!
Zera esan ohi nion: "Bainuontzian sartu nahiko zenuke,
baina ezin duzu, sartzen zaren bakoitzean,
ura zatitu eta zeharkatzen duzulako.
Ez. Ezkonduta nago,
emazte ederra eta bi ume ditut,
beraz, oso zoriontsu naiz.
Egiten eta esaten zuen oro urre bihurtzen zen. Urrezko gizona.
Zure senarra munduko gizonik
eder eta lirainetariko bat da, eta edozer du eskura.
Espainian dago,
eta neska denak ditu atzetik.
Ez al zaitu kezkatzen? Jeloskor jartzen zarete?
Noizean behin, osasungarria da harreman batean jeloskor egotea.
2004KO APIRILA
Munduko bikoterik ospetsuenetariko bat dira.
Urteetan zehar, beckhamtarrek haien harremana
ezin hobea dela esan dute.
Baina gaur, bikoteak beste zerbaitengatik erakarri du arreta.
David Beckhamek amodio-afera izan omen du,
Real Madrilen jokatzen hasi ostean.
The News of the World-ek argitaratu zuen istorioa atzo,
eta egia dela baieztatu dute.
Orduan, zera...
WHITE ANGELS-EN EGILEA
harreman arazo hori bihurtu zen
munduko berririk garrantzitsuena.
Ezkontzaz kanpoko amodio-afera nagusi da egunkari guztietan.
Hamarkadako istorioa izan da.
Hamar egun daramatza aldizkarien azaletan. Harrigarria da.
BECKS, ISILPEKO HARREMANAK
Prentsa hori britainiarra pozarren zegoen.
BECKSEN MAITALEA
AMODIO-AFERA
SEXUA BECKSEKIN
BECKHAM BEZALAKOA OHEAN
HARREMAN KRISIA
Badaki inork hau guztia egia den?
Istorio asko atera ziren prentsan.
Nola kudeatu zenuen?
Argitaratu zituzten istorioak...
izugarriak izan ziren,
eta zaila izan zen horiek...
kudeatzea.
Lehen aldiz jasan genuen Victoriak eta biok
horrelako presioa gure harremanean.
The Sun-ek argitaratutako argazkian Victoria Beckham negarrez ari omen da
Suitzarako bidean doala
oporrak senarrarekin eskiatzen emateko.
Bizi izan duzuen garairik gogorrena izan zen?
Zalantzarik gabe. Garairik gogorrena izan zen guretzat,
mundua gure aurka zegoela zirudielako.
Eta, egia esan, elkarren aurka geunden.
Madrilera joan arte,
batzuetan, mundu guztia gure aurka zegoela zirudien,
baina elkarrekin geunden, batera, elkar laguntzeko prest.
Baina Espainian geundenean, ez zirudien elkarrekin geundenik ere ez.
Eta tristea da.
Zera...
Espainiara joan nintzenean...
gogorra izan zen, zeren eta nik...
Karrera osoa neraman klub eta familia berean,
hamabost urte nituenetik 27 izan arte.
Gauetik goizera saldu ninduten.
Bat-batean, hiri berri batean nengoen,
eta ez nekien hizkuntza.
Gainera, ez neukan familia bertan.
Asteko berrien ostean, beckhamtarrak
etxe honetan elkartu dira gaua igarotzeko,
prentsaren nolabaiteko setiopean.
Ezin dut azaldu ere egin
zeinen gogorra izan zen
eta nola eragin zidan.
Esnatzen ginen bakoitzean,
zerbait berria atera zela zirudien.
Eta biok zera sentitzen genuela uste dut,
ez elkar galduko genuela, baina lurra jotzen ari ginela.
Nola izan zineten gainditzeko gai?
Ez dakit.
Egia esan, ez dakit nola gainditu genuen.
Victoria nire bizitza da.
Bera minduta ikustea oso gogorra zen.
Tira. Aizu. Goazen. Mesedez.
Baina...
gogorrak gara.
Gogor borrokatu genuen gure harremana,
eta gure familiagatik.
Merezi zuelako geneukanaren alde borrokatzea.
Gaur, beckhamtarrak elkarrekin
itzuli dira Espainiara jet pribatuan.
Baina gure bizitza pribatua da.
Gertatutakoak ez du erraztu Beckhamen gaurko itzulera Real Madrilera.
Aberaskume partidara etorriko omen da,
eta prentsak gertutik aztertuko du umore onez dagoen asmatu nahian.
Ez dago ezkutatzerik aste zaila izan dela Beckhamentzat.
Egun batzuetan, esnatu eta pentsatzen nuen:
"Ezin dut lanera joan".
"Ezin dut entrenamendura joan".
"Ezin ditut plantak egin".
Batzuetan, futbolariak zelaira atera,
beste guztia ahaztu eta futbolaz gozatu dezakete.
Baina gaixorik sentitzen nintzen,
egunero, esnatzen nintzenean.
"Nola egingo dut hau?".
Hurrengo egunean jokatzeko gai izango zen galdetu nion.
"Ez kezkatu", esan zidan.
Beckham.
Beckhamek urrunetik jaurti du. Atezaina...
Selhurst Parkekoa errepikatu da ia.
Familia pozik dago.
Agian gola sartuko dute.
Bat eta huts doaz dagoeneko, indartsu hasi da Osasuna!
Eta orduan, kontrola galdu genuen.
Casillasen hutsegitea! Bi eta huts!
Erokeria galanta izan zen.
Hirugarren gola sartuko dute? Bai horixe!
Carlos Queiroz eta Real Madrilek jai daukate.
Ez daude pozik, Gerry.
Zaleak mukizapi zuriak astintzen ari dira, haserre.
Mukizapiak eta txistuak atera zituzten,
entzunda nuen, baina lehen aldiz ikusi nuen,
eta ez da atsegina.
Oso aste txarra izan dute.
Bukatu da gaurko ikuskizun harrigarria Bernabéun.
Espainiako ligako gailurretik kanpo geratu dira
lehen aldiz hiru hilabetean.
Lehenengo denboraldiaren ostean joango zen familia?
Bai, orduan etorri ziren.
Ez zarete etxean egon?
Ez naiz honetan egon, baina aurrekoan...
- Momentu bat behar du. - Ados.
Ni bitartean...
Betiko tontakeriak gaurko prentsan.
Umeentzako eskola aurkitu nuenean, horra bizitzera joan ginen.
Hau mutilen gela da.
Baina ez dute bakarrik lo egiten, beti daude gure gelan.
Begira zenbat zapatila. Nork babesten duela uste duzue?
Gauzak dituzu oraindik Ingalaterran.
Ez asko.
Hau komuna da. Orain ez dut Ingalaterrara itzuli nahi,
ez nuen hori inoiz esango nuenik uste.
Ikusiko dugu.
Ziur berak ere esango dizuela...
Izugarria izan zen. Goizean atea irekitzean genuenetik...
...hor zeuden kazetariak, autoetan,
eta leku guztietara jarraitzen gintuzten.
Brooklyn eskolara eramaten nuen bakoitzean,
hamar paparazzi inguru nituen zain.
Eta Espainiako telebistan zuzenean ateratzen zuten.
Izugarria izan zen.
Dibertigarria da zirkura joatea, ezta?
Zirkuan ez bazaude.
Oso zaila izan zen Brooklynentzat, nagusiagoa zelako.
Argazkilarien oihuak gorroto zituen.
Brooklyneri gauza izugarriak oihukatzen zizkioten gurasoei buruz.
Brooklyn, oso txikia zen, orduan.
Hori guztia jasan behar izan zuen, eta ez dakit...
Ez dakit horrek
kalte egin dion... ez dakit.
Davidi errua leporatzen nion?
Egia esan, bai.
Lasai, Buster. Ezin dira sartu.
- Amarekin zaude. - Ez kezkatu.
Ezin dira sartu.
Lasai. Amarekin zaude.
Egia esan, ziurrenik,
ez naiz inoiz hain zorigaiztoko izan.
Ondo zaude, Buster?
Ondo zaude, txapeldun? Ikusten? Ez da ezer gertatu.
Ez nengoen bakarrik,
nik erabaki nuen barruan gordetzea,
banekielako berak ezin zuela arreta galdu.
Ronaldinho. Gotik pasatu du. Xavi!
Ikusi duzue inoiz erortzen ari den hegazkin baten bideo?
Bat-batean, kontrola galtzen hasten dira.
Erremate ederra! Gol bikaina izan da!
Ez dut beste inoiz horrelakorik bizi futbolari gisa, benetan.
Sinestezina da, Real Madril liga alferrik galtzen ari da.
Azken hiruak galdu dituzte.
Ez dituzte inoiz lau jarraian galdu, Gerry.
Ez dute hori gaur aldatu nahiko, Rob.
Hor dago Casillas, ez du gelditu!
Harrigarria. Ateztik zihoan Murtzia irabazten ari da.
Denboraldi amaiera kaskarra Madrilentzat.
102 urtetan ez dituzte inoiz lau partida jarraian galdu.
Real Madril krisian.
Madrileko zale bat ikusi nuen,
eta zera esan zidan, "Beckham. Muy guapo pero muy mal".
Hau da, "Oso ederra zara, baina oso txarra".
2005EKO OTSAILA RUBER OSPITALEA, MADRIL
Cruzekin haurdun nengoen.
David entrenamendutik etorri zen eta esan nion:
"Astelehen goizean joateko esan didate,
haurra orduan izateko". Eta berak esan zidan:
"Ezin dut, argazki saioa dut".
Eta nik: "Zer diozu?".
"Bai, argazki saioa dut Jennifer Lopez eta Beyoncérekin".
Ezin nuen sinetsi, lehertzear nengoen. Ohean egotekoa agindu zidaten.
"Txantxetan zabiltza, ala?".
"Argazki saioa duzu Jennifer Lopezekin,
ume bat izatear ez dagoen emakume ederra".
Zesarea egin zidaten, eta atseden hartzen nengoela oroitzen dut.
Ez nintzen bereziki ederra sentitzen.
Eta norbaitek egunkariaren azala erakutsi zidan,
Daviden argazki ederrarekin Jennifer Lopez eta Beyoncéren artean.
Lerroburua: "Zer esango luke aberaskumek".
Hemen, mesedez.
Beste seme eder bat dut, eta bere ama oso ondo dago...
Aberaskumek esango lukeena jakin nahi? Sutan nengoen.
Futbolari gisa inoiz baino urduriago sentitu nintzen,
entrenatzaile ugari izan genituelako.
Baloia kendu diote! Akats larria izan da!
Samuel Eto'ok gola sartu du...
Egoera berria zen niretzat. Manchester Uniteden
entrenatzaile bakarra izan genuen.
Helguera erraz utzi du atzean, eta hanken artetik sartu du!
Aldi hartan, ez genuen ezer irabazi.
HAMALAU HILABETE GEROAGO
Atzean utzi behar genuen lehen gauza
Galaktikoen inguruko uste oro zen.
Kaltegarria zen.
Beraz, zorrotza izango zen entrenatzailea behar genuen.
Eta bera etorri zen.
- Nor? - Gure italiar maitea.
Kaferik nahi?
- Bai, noski. - Ederto.
Baina kafe ona da? Italiarra edo...
Nespresso kafea da.
- Nespreso? - Bai.
ENTRENATZAILEA
Galaktikoak beste unibertso bateko jokalariak ziren,
klubera izarretatik helduak,
eta horrek aurkariak motibatzen zituen.
Beraz, hori konpondu behar nuen.
Fabio Capello entrenatzaile zorrotza zen, eta hori gustuko nuen.
Urduri jartzen ninduen.
Eta ez naiz maiz urduritzen.
Aulkira bidali zintuzten?
Bai, biak.
Sutan egongo zinen.
Gogorra izan zen, oso gogorra.
David Beckham jokalarien zerrendan ez dagoen bigarren astea da.
Beraz, ez nekien etorkizunik nuen Real Madrilen.
Talde handien aulkiei erreparatzen diet.
Oso jokalari onak badira, badakit haserre daudela.
LOS ANGELES AEB
Horiek dira lortu behar dituzun tipoak. Hori ikustean, esan nuen:
"Ez duzu Beckham aulkira bidaltzen".
Baina egin zuten.
"Tipoa lortuko dugu".
Anbizio handia baino, ausardi handia nuen.
Estatubatuar ergel batek dio:
"Aizu, egunen batean, jokalari hau lortuko dut".
Eta mundu guztiak dio, "Noski. Zorte on".
LAX AIREPORTUA LOS ANGELES
Futbolak, mundu osoan zehar,
Estatu Batuetan izan du arrakasta gutxien.
Munduko kirol nagusia da.
Gerrak eten dira futbolagatik.
Elkar jasan ezin dezaketen herrialdeek
bat egiten dute lau urtero elkarrekin jokatzeko.
Zerbait egin beharko dugu herrialde honek
kirola beste guztiek adina gustuko izan dezan.
Tim Leiweke Madrilera joan zen jokatu ez nuen partida baten ostean.
Jatetxe batean bildu ginen, eta Timek "Ondo da", esan zuen.
Gure liga berezi bilakatzeko aukera genuen.
Liga handia nahi genuen.
Jendea erakarriko genuen.
Dirutza izugarria gastatuko genuen.
Kirolean hartutako erabakirik handienetarikoa.
Gauza izugarri baten hasiera zen.
Hori lor genezakeen erabaki handiak hartzen ausartzen baginen.
Baina, orduan,
ez nuen gogoan hartu Estatu Batuetara joateko aukera.
AEB gogoko izan arren.
Zer moduz janaria?
Real Madrilen jokatzen nuen.
Lortu nahi nuena aulkitik ateratzea zen.
Reyesek ordezkatuko du David Beckham gaur.
Kolpe bat hartu duela dirudi.
Eta ez nuen alde egingo.
Tatuajedun gizona sartuko da zelaian.
David Beckham sartu da.
Baina astelehen goizean, Capellok bulegora deitu ninduen,
eta esan zidan:
"Beste klub batzuekin bildu omen zara".
Eta gero, amaieran, zera esan zuen:
"Ez duzu berriz jokatuko Madrilentzat".
Eta orduan, "Barkatu?", esan nuen.
"Ez duzu berriz jokatuko nire taldean".
Beraz, ordurako...
oso haserre nengoen.
Zer egin zenuen?
Nazioarteko izarra da, Spice Girl ohia du emazte,
eta oso gizon liraina da. Orain, Hollywoodera etorriko da.
Galaxyko entrenatzaileak
"Landon, baliteke Beckham lortu ahal izatea", esan zidan.
Eta nik "Zertarako?", galdetu nion.
Zein taldekoa nintzen galdetu zidaten,
"LA Galaxyn jokatzen dut".
"Ezin dut sinetsi Beckham lortu duzuenik".
"Zer arraio diozu?", esan nion.
Zenbat ordainduko diozue?
Asko.
Bai, oso kontratu interesgarria zen.
Gaur onartu du 250 milioi dolarreko kontratua.
Zera esan nion:
DAVIDEN AITA
"Ziur zaude?".
Beckham ofizialki aurkeztuko dute
Los Angeles Galaxyko kide berri gisa prentsaurrekoan.
Estatu Batuetara joatekotan egon zara inoiz?
Ez.
Mila esker, Michael. Kaixo. Ongi etorri.
Aurpegi ezagun asko ikus ditzaket.
Piztuta dago? Bai. Kaixo, David. Pat O'Brien naiz Los Angelesetik.
David, entzuten gaituzu?
Zuzeneko emisioetan horrelako gauzak gertatzen dira.
Ezin nuen ulertu jatetxeetan
% 25eko eskupekoa eman behar izatea.
Ezin ditut ulertu, are gutxiago haiekin jokatu.
Entzuten gaituzu orain?
Bai, baina...
Zortea opa diogu.
Aldaketa handia da Real Madrilen jokatzetik
Estatu Batuetara joatea.
Ez nengoen erabakiarekin ados.
Aholkua eskatu izan balit, "Ezta pentsatu ere" esango niokeen.
Lasaitu ederra hartu nuen, Espainian bizitakoa atzean utzi nahi nuen.
Ongi etorri!
Victoria Beckhamek dio lan asko egiten duen ama dela,
eta orain, bere familiarentzako etxea eta umeentzako eskola
aurkitu behar dituela.
Bertan dena izan zen askoz errazagoa.
Aldendu autotik!
Etxea eta eskola aurkitzea errazagoa zen,
hizkuntza nekielako.
Beraz, nire amets guztiak bete ziren.
Milesker. Horri erantzuteko, Nick,
Real Madrilekin ekainera arte dauka kontratua.
2007KO URTARRILA MADRIL
Beckham entrenatzera itzuli da Real Madrilekin, Europa utzi
eta Estatu Batuetara joatea erabaki duela ezagutarazi berri duela.
Davidek Los Angelesekin sinatu zuenean...
Real Madrileko mahaiburutzak
eta zaleek iraintzat hartu zuten.
Gauza berria zen.
Entrenatzailea etorri eta esan zidan, "David, zoaz horra".
Bakarrik entrenatu behar izan nuen.
David taldearekin entrenatzen ez ikustea...
gogorra izan zen.
Palkotik ikusten nituen partidak, nire familiarekin,
halako zerbait bizi nuen lehen aldia zen.
Fernandezen bira ona! Pase bikaina! Marcos! Gola!
Real Madril gol bat gutxiago doa.
Fabio Capello presiopean dago.
Aldi batez partidarik irabazi ez bazuten ere,
ezin nintzen taldean sartu.
David Beckhamek palkotik ikusi behar du partida berriz.
Capellok baztertuta dauka oraindik.
Eta gol bat sartu diete zailtasunik gabe.
Real Madril gaizki dabil. Ez dute aukera askorik.
Aurrera jarraitu zuen.
Esatea zeukan:
"Aski da. Ez dut hau jasan beharrik. Barkatu. Banoa".
Baina aurrera jarraitu zuen.
Hor egon nendin nahi ez bazuten ere, hor egon nahi nuen.
David beti heltzen zen garaiz entrenatzera,
gogor lan egiten jarraitu zuen.
Asko harritu ninduen.
Presidentea ikustera joan eta esan nion:
"Bihartik aurrera, Davidi jokatzen utziko diot".
"Galtzen badugu, kaleratu nazakezu".
Duela hilabete esan zuen David Beckhamek
ez zuela berriz Real Madrilentzat jokatuko.
Gaur, Fabio Capellok Ingalaterrako kapitaina jokalarien zerrendan jarri du,
bere burua salbatu nahian.
Madril laugarren postuan dago, liderra den Bartzelonaren atzetik.
Baina ezinezkoa zen.
Ezinezkoa zen Bartzelonak liga galtzea hainbesteko abantailarekin.
Izango ote da Beckham titulua lortzeko giltza?
Ez dut amore ematen.
Ez horixe.
Urrunegi al dago atera jaurtitzeko? Ikusiko dugu.
Beckhamek gola sartu du!
David taldera itzuli zenean, "Liga irabaziko dugu", esan nuen.
Seme iriolea itzuli da.
"Burua galdu duzu", esan zidaten.
Lortuko du Beckhamek oraingoan?
Bai horixe! Beckhamen jokaldi ederrari esker,
Real Madrilek titulua lortzeko aukera izango du, agian.
Baliteke gai nintzela frogatu behar izatea.
Indar berriekin jokatzen ari da.
- Gogo betez. - Beckhamen jokaldi bikaina.
Tokiko prentsaren erantzuna.
"Bernabéu Beckhamekin maiteminduta dago".
Bat-batean, tiporik azkarrenak bihurtu ginen.
Beckhamek areara. Erdiratze aparta!
Gol bikaina!
Denek esaten ziguten, "Ene, Beckham lortu duzue".
"Sasoi betean dago".
"Duela hiru hilabete ez zenuten hori esan".
Esan zizun inoiz, "Barkatu, David, oker nengoen"?
Ez.
REAL MADRIL V RCD MALLORCA DENBORALDIKO AZKEN PARTIDA 2007KO EKAINA
David Beckham!
Barkatu, probatzen ari ginela uste nuen.
Duela hilabete gutxi, Beckham futbol eremu hilera zihoan,
Estatu Batuetara, eta bertan bere futbol karrera
pixkanaka bukatuko zela zirudien.
Baina hemen nago... Barkatu.
Madrilek denboraldi honetan jokatuko duen partida garrantzitsuenean nago,
eta nire inguruko zaleak bat datoz,
Beckham jokalaririk garrantzitsuenetarikoa izango da.
Bernabéuko irudiak zuzenean Ligako azken gauean.
Madrilek Mallorca irabazten badu, Espainiako txapeldunak izango dira.
Beckhamek bere lehen domina irabaziko luke Espainian bere azken partidan.
Lesioa izan du orkatilan aste honetan, baina nagusi izango da gaur.
Hollywoodek ahaztu beharko luke David Beckhamen istorioa, ezta?
Roberto Carlosen azken partida ere omen da.
Garaipen batekin agur esan nahiko du.
Hor dago Tom Cruise, bere auzokoa izango dena.
Beckhamen auzokoa izango da Los Angelesen.
Gaurko ikuskizun nagusia da.
Munduko ikuskizun nagusia asteburu honetan.
Roberto Carlos...
Beckhamen bila. Beckhamek ondo kontrolatu du.
Gainera...
Iskanbila itzela dago.
...Figo, Ronaldo eta Zizou joan ziren,
beraz, geratzen zen Galaktiko bakarra nintzen.
Beckhamek gola sartu behar du gaur.
Gol erabakigarri ugari sartu ditu urteetan zehar.
Beckham!
Beraz, era ezin hobea zen
Real Madrilen bukatzeko.
Arean dago. Mallorcak jaia hondatu die!
Ez genuen hau espero.
Zer esaten dizu Capelloren jarrerak? Besoak gurutzatuta ditu.
Atzera egiten baduzu,
ikus dezakezu Davidek ezin duela ondo korrika egin.
Bat-batean, lesioa egin nuen Akilesen tendoian.
Eta hor bukatu zen partida niretzat.
Ordezkatu behar izan nuen.
David Beckhamen karrerak futbol europarrean
amaiera tristea izan du.
Ez zuen gertatu behar.
Istorioa bukatu da, baina denboraldia erabakitzeke dago Madrilentzat.
Baina momentu hura...
ez zen soilik nire kontua,
baizik eta taldearena.
Gure indarra ez zen indibiduala.
Eta esan nien:
"Elkarrekin...
indartsuak gara".
Robinho.
Orain Higuaín. Hori da!
Hasi da borroka! Reyes lehen ukituan!
Familia bat zen.
Roberto Carlos berriz, aparta da oraindik.
Agian bere azken partida jokatuko du Madrileko uniformearekin.
Real Madril txapeldunak dira!
Heroia ez da David Beckham izan,
José Antonio Reyes izan da.
Gora begiratu, eta Victoria eta umeak ikusi nituen.
Hasi da ospakizuna. Real Madril txapelduna da berriz.
Gaurko festa beckhamtarrenak baino hobea izango da.
Gau hartan...
David ezagutu nuen.
Benetakoa.
Becks.
Baina agian...
Agian gau horren ostean...
Davidengana joan eta esan bagenio: "David, geratu".
"Ez dago Madril baino talde hoberik".
"Geratu aldi batez, irabaz ditzagun kopa gehiago".
"Adostu duzuna dena dela...".
"Hitz egin familiarekin, geratu".
Orain, begi onez ikusten zuten.
Azken bilera bat izan zuen beraiekin.
Beraz... Benetako ordua zen.
"Ziur zaude?", galdetu nion.
"Baliorik gabeko liga batera joango zara".
Joateko prest nengoen.
Ni lehenago joan nintzen, umeak eskolan sartu nituen,
eta etxe bat erosi eta dekoratu nuen gure familiarentzat.
David.
David, mesedez.
Zale guztiek buruan dutena zera da:
"Ezin da pare bat urte geratu?".
Jendeak geratzen zaizuna dela uste du.
Baina azkarra izan zen, ez zuen aulkira bidali zutela ahaztu.
Umeari musu emanda, Heathrowko lehen terminalera abiatu da.
Berdin zitzaidan jendeak esaten zidana.
Baduzu azken mezurik zaleentzat?
Victoria eta biok nahi genuena zen.
AEBra joan nahi genuen.
- Agur. - Agur.
ONGI ETORRI AEB-RA BECKS!
Ongi etorri 16:00etako KCAL 9 albisteetara.
Ostiraleko berri nagusiak futbolzaleak irrikan ditu.
Beckham gurean da azkenik.
Autora igo ginenean,
helikoptero batek grabatu gintuen
aireportutik etxerako bidean.
Arraroa izan zen. "Hain interesgarria da?", pentsatu nuen.
Ongi etorri Home Depot-era.
Hau kirolari batentzat LAn ospatu den prentsaurrekorik handiena izango da.
LA Galaxyko kide berria, David Beckham jauna.
Nire familia Los Angelesen bizi da orain.
Gauzarik garrantzitsuena dira,
eta bigarrena futbola da.
Bazenuen lagunik Los Angelesen zer egin galdetzeko?
Bada, kontua da...
Tom Cruisen laguna nintzen.
Eta Tomek esan zidan, "Will eta biok festa antolatuko dizugu".
"Will?", esan nuen. "Will Smith".
Ongietorri festa gogoratzen duzu?
Ongietorri festa baino gehiago izan zen.
Oskarren osteko festa zirudien.
Argizari museoa zirudien, jende ospetsua zegoen nonahi.
Eta gu eserita geratu ginen honela.
Biribil bat egin genuen Tom Cruisek
Risky Business filmeko dantza errepikatu zezan.
Ondoren, pianoa entzun genuen
eta Stevie Wonderrek "Zorionak" abestu zion.
"Arraioa", pentsatu nuen. Ulertzen?
Akabo. Galdu dugu.
Sarrerak agortuta Washingtoneko RFK estadioan.
45 000 pertsona daude David Beckhamen debutaren zain.
David Beckhami dagokionez, jokalarien zerrendan dago.
Ez du partida hasiko, baina jokatuko omen du.
Apustu bat izan zen futbol estatubatuarraren mesias bihurtzea.
Dena arriskatu zuen hona etorriz.
Hasierako sakerako prest gaude.
Ondo ez bazihoan, irrigarri geratuko zen mundu osoan.
Gau bero eta hezea dugu gaur,
eta baliteke ekaitza ere izatea.
David harritu zela uste duzu
ikustean, zera...
Ez dut esan nahi, baina...
Antolaketa zein kaskarra zen ikustean?
MLSak soldata muga baxua du,
hori dela eta, tipo batzuek, gehienez,
urtean 13 000 dolar kobratzen dituzte.
Beckhamen txanda,
apur bat berotzen ari da jokatu aurretik.
Ondorioz, MLSak arauak aldatu behar izan zituen,
jokalari bat soldata muga horren kanpo izateko,
eta hori David Beckham araua deitu zen.
Beraz, erdipurdikoak ziren jokalariekin batera zegoen.
Taldeko jokalari batzuk igerileku garbitzaileak edo lorezainak ziren.
Ezin nuen sinetsi.
Talka egin dute.
Komunera joan zenean,
kronometratu eta bertan zegoela zenbat irabazten zuen kalkulatu genuen.
Eta aldageletako tipo batzuek urtean irabazten zutena baino askoz gehiago zen.
Hor doa Martino.
Galaxy lehen aldiz jokatzen ikusi zenuenean,
ez zenuen oso txarrak zirela pentsatu?
Nor naiz ni hori esateko? Ni baino hobeak ziren.
Ez zinen haiek baino hobea?
Garbitzailea zegoen taldean.
Aurrera jarraitu du. Jo eta ke.
Baloiak ihes egin dio Cannoni eta sar tu egin da!
Bere lehen partidara joan nintzen.
Eta "Zer egin duzu?", pentsatu nuen.
Atsekabetuta dirudi.
Ikusi duena gustatu ez zaiola ematen du.
Gogorra izan zen berarentzat, David perfekzionista hutsa zelako.
Beckham aterako da.
Badirudi Beatles taldeko bat atera dela...
Jendeak pentsatuko zuen, "Orain, dena irabaziko dute
jokalari bikain bat dutelako".
Galaxyren kornerra.
Horrelako paseak egitean, normalean, banekien jokalari bat korrika zegoela.
Baina baloia jaurti... eta ez zen inor heltzen.
Ez dago loturarik bera eta gainerako jokalariak egiten ari direnaren arten.
Argitzeke daukate.
Zelaiek futbol amerikarrerako marrak zituzten,
eta nahasia zen.
Beckhamek 18. marratik jaurti nahi duela dirudi. Argi dago...
Ziur ez zuela inoiz futbol amerikarra ikusi.
"Zer arraio dira marra hauek?", pentsatuko zuen.
Ez zekien noiz zegoen baloia zelaitik kanpo.
Hemen gelditu, eta marra hortxe zegoen.
Donovanen jokaldi ederra. Beckhamen bila, baina ez du aurkitu.
Izugarria izan zen.
Lehen zutoinera, eta gola sartu dute!
Bat eta huts!
Oso txarrak ginen, egia da.
Aupa!
Ez ginen hobetzen ari, garai gogorra izan zen.
Kontraerasoa. Arean dago. Altidore, bai!
Zure karrerako porrot boladarik luzeena izan zen,
hamabi partida. Oroitzen zara aldi horretaz?
Bai... Ez nuen zenbakia gogoratzen,
baina orain badakit. Mila esker.
Chivas hiru eta huts irabazten.
Jainko maitea.
Lotsagarri bihurtu zen.
Lotsagarria da. Galaxyk ezin du okerrera egin.
Ez ginen hobetzen ari, beraz, ez nengoen oso pozik.
Pozarren nengoen. Oso pozik.
Bizitzeko toki ederra zen.
Zelan?
Nire familia nirekin nuen.
Egingo duzu pinguinoek bezala?
Bai.
Hona hemen Romeo Beckham FA Kopako finalean.
Nork bezala joko duzu?
Beckhamek bezala.
Eta nik
min asko utzi nuen atzean.
Behin esan zidaten Los Angeles famatuentzako errehabilitazio lekua dela.
Horregatik janzten ditu jendeak Ugg botak eta txandala Malibun.
Begiratu hona. Esan, "Eskolako lehen eguna da".
Eskolak apartak ziren.
Sarrera pribatua zegoen,
paparazziak eskolara sar ez zintezen.
Arreta erakartzen genuen.
Baina Tom Cruise jatetxe batean agertzen denean,
beckhamtarrek ez dute axola.
Askoz errazagoa izan zen dena gure familiarentzat.
Oso ondo, Romeo.
Romeo.
Oso ondo.
Bakean sentitzen nintzen.
Eroso geunden, azkenik.
Baina esan ohi den bezala,
"Gogozko tokian aldaparik ez".
BBCk jakin du Ingalaterrako entrenatzailea
gaur izendatuko omen dutela.
Entrenatzaile bikaina da.
Lanerako gizon egokia dela uste dugu.
Nola bihurtu zinen Ingalaterrako entrenatzaile?
Lehen atzerritarra izan zinen.
Ez nintzen lehena izan, ez.
Lehenago...
ENTRENATZAILEA
...suediar bat egon zen.
- Lehen italiarra. - Bai.
Capello Ingalaterrako entrenatzaile bihurtu zenean,
zera esan zidan, "Taldean sartu nahi baduzu,
hau egin behar duzu".
Nik esan niona
errealitatera itzuli behar zuela izan zen.
"Goi-mailako klub europar batentzat jokatu behar duzu", esan zidan.
"AC Milanentzat, adibidez".
"Ados", esan nion.
Victoriak ulertu egin zuen, noski.
"Milanera joan nahi duzula?".
"Munduko beste muturrera bizitzera etorri berri gara zugatik".
Los Angelesen biziko ginela onartu nuen.
Beraz, bertan dena izanda,
ez nuen espero esango zidanik:
"Sorpresa! Berriz aldatuko gara etxez".
AEBra bizitzera etorri berri zarete zuen familiarekin.
Pozik zaudete hemen?
- Bai. - Zalantzarik gabe. Aukera egokia izan da.
Berriz ere geratu beharko nintzen etxean bakarrik umeekin.
Umeak, eskolagatik, Los Angelesen geratu behar ziren.
- Pozik gaude - Bai. Herrialde zoragarria da.
Guk eta umeek oso gogoko dugu.
Bere karrera asko errespetatzen nuen, beti errespetatu dut,
baina berriz ez.
Haserre nengoen.
Baina joan egin zen.
Berekoia izan nintzen, "Berdin dit zuen iritziak", esan nuen.
"Hau egin behar dut".
Ez nituen taldekideak aintzat hartu.
Ez nuen familia aintzat hartu.
Nik nahi nuena baizik.
Nire herrialdearentzat Munduko Kopan jokatzeko aukera banuen...
Hori lortzeko edozer egiteko prest nengoen.
Baina ez nuen Los Angelesetik joan nahi.
Milanen geratzen saiatu zinenean soilik.
Zure abokatuak Galaxyrekin hizketan ari dira
taldea utz dezazun. Hori nahi duzula berretsi dezakezu?
Asko disfrutatu dut hemen, banekien hala izango zela,
baina ez nuen hainbeste disfrutatuko nuenik uste.
Hortaz, AC Milanen geratu nahiko nukeela adierazi dut.
"Zer diozu?".
David Beckhamek gutxi iraun du.
Utzi nahi du.
Galaxy okertu egin zen AC Milan handiari jokalaria utzi zionean.
Orain, herrialdea betiko utzi nahi du.
Has daitezela demandak!
Zera uste nuen, Tom Cruisen laguna zela eta hori guztia...
Bai. Hollywooden parte zela.
Oso frustragarria izan zen niretzat,
bere inguruko guztia jasan behar bagenuen,
ondo jokatu behar zuen.
Gutxienez, hori egin behar zuen.
Donovan.
Landon Donovan bertako jokalaririk trebeena zen.
Aurrera doa.
Ez zen urtean 13 000 euroko jokalariak bezalakoa.
Edonon jokatzeko aukera zuen, baina etxean jokatzea erabaki zuen.
Beraz, erraza da ulertzen...
Arearantz doa. Donovan!
...zergatik hartu zuen gaizki.
Landon Donovanek ez du bukatutzat eman.
Berari axola ez zitzaion MLS taldea zen, baina niretzat garrantzitsua zen.
Saiatuko da agian. Beckham! Gola!
Asko disfrutatzen ari naiz, luzeago geratu nahiko nuke.
Ez.
Barkatu, David.
Ezin zen Italian geratu?
Ez, gurea zen.
LAX AIREPORTUA LOS ANGELES
Beraz, onartuko ez genuela esan genion.
David Beckham, egun on. Plazer bat da.
- Berdin. - Zelan? Sei hilabete igaro dira.
Hiru ume eta emaztea zenituen Los Angelesen, nola moldatu zara?
Frustratuta nengoen.
Gai deseroso bat aipatu nahi dut.
Ohi baino kazetari gehiago egon dira entrenamenduan
zure taldekideetako batek, Landon Donovanek,
bere liburuan zutaz esandakoagatik.
Zalantzan jarri du gure futbolarekiko zure leialtasuna.
Berekoia ere deitu dizu.
Horrek tirabirak sor ditzake aldageletan.
Landonen iritziz, bertan behera utzi nituen.
Baina ez zuen era egokian kudeatu.
EZ DU KONPROMISORIK, ZORITXARREKOA, BEREKOIA, TALDEKIDE TXARRA
Beckhamek esan du Donovan, Galaxyko taldekidea, ez dela profesionala,
estatubatuarrak bere liburuan bera kritikatu ostean.
Aldageletako arazoak ez dira hortik atera behar.
Munduko klub handienetan jokatu dut,
eta 17 urtetan ez du inork nire profesionaltasuna kritikatu.
Zerbait esan nahi badidazu,
esadazu aurpegira.
Arin okertu ziren gauzak.
LA GALXY VS AC MILAN LAGUNARTEKO PARTIDA, 2009KO UZTAILA
Ez dut inoiz zale estatubatuarrik ikusi etxeko jokalari bati hala txistu egiten.
- Gogoratzen duzu? - Noski.
Eraso izugarriak jasan behar izan zituen.
KONPROMISOA ≠ ALDI BATERAKOA
Zera... Oso haserre zeuden nirekin.
TRAIDOREA
23: DAMUTU
Eta zuzen zeudela esan beharra dut.
Neu berdin sentituko nintzateke.
Ulertzen dut,
baina ezin nuen halakorik jasan zaleengandik.
Orduan esan nuen, "Aski da".
Ez ginen talde bat.
"Ondo da, nahikoa da", esan genuen.
Entrenatzaileak mezua bidali zigun bioi.
"Zuekin hitz egin nahi dut entrenamendua baino lehen", esanez.
"David, esan nuena pentsatzen dut eta egia dela uste dut", esan nion.
"Ez nuen publikoki esan behar,
aurpegira esan behar nizun, sentitzen dut".
Une hartan, bere lekuan egon banintz,
zera esango nukeen, "Zoaz pikutara, hau onartezina da".
Berak esan zuen...
"Ulertzen dut, eta hori esatea eskertzen dizut".
CHIVAS VS LA GALAXY 2010EKO URRIA
Eta orduan, entrenatzaileak esan zuen:
"David, Landonentzat, hau Manchester United da".
"Zu Uniteden hazi zinen...".
Oilo-ipurdia jarri zait, Davidek hori ulertu zuelako.
"Hau garrantzitsua da zuretzat. Ados".
Orduan, MLSrekiko nuen erantzukizuna gogoratu nuen.
Badakigu Beckhamek erraz zeharkatu dezakeela horma.
Familiarekiko nuen erantzukizuna gogoratu nuen.
Konpondu behar nuen.
Beckhamen jaurtiketa. David Beckham!
Bere urteko lehena!
Gaur jokatzeko prest etorri da.
Ene. Hori bai gola!
Nabaritu nezakeen. Misio bat zuen, eta nik ere bai.
Donovanek gelditu du.
Donovan. Area ertzera. Beckham.
Talde bihurtu ginen.
Landonek eta Davidek elkarri mokoka ibiltzeari utzi, eta jokatzen hasi ziren.
Eta orduan, lortu genuen.
Futbol klub bat ginen, azkenik.
Beckham da!
Gol aparta!
Talde itzela zen, oso jokalari sutsuak ziren.
Gau garrantzitsua da. Tentsioa handiko eguna
La Galaxy eta David Beckhamentzat.
Donovanek gola sartu du! Harrigarria!
MLS Kopa irabaztea nire karrerako unerik onenetarikoa izan zen.
Galaxy txapeldunak dira!
Zelaian nengoela pentsatu nuen:
"Funtzionatu du".
Ez nuen hori esan, noski.
Bada, ongi etorri Etxe Zurira.
Eta zorionak LA Galaxyri MLS Kopa irabazteagatik.
Hasiberri bat dugu taldean,
David Beckham izeneko tipoa.
Txantxetan ibili naiz Davidekin,
taldekide gehienak bere umeak baitirudite.
Zahartzen ari gara, David,
ni baino itxura hobea duzun arren.
Noiz hasi zinen erretiratzeari buruz pentsatzen?
Badakit zu bezalako tipoek ez dutela inoiz utzi nahi.
Ez, ez nuen utzi nahi.
Bost urteren ostean, Beckhamek futbol estatubatuarra utziko du.
Futboleko izar britainiarrak MLSko azken partida jokatu zuen bart,
eta garaipen batekin bukatzea lortu zuen.
Baina futboleko izarrak dio ez dagoela kirola uzteko prest.
Ez nuen erretiratu nahi.
Ibili ezin nintzen arte jokatu nahi nuen.
Hori nahi nuen.
Orduan, etxera itzultzea erabaki genuen.
Luze generaman familia ikusi barik.
Erresuma Batura itzuli ginen...
eta berea egin zuen berriz.
"Banoa".
- David! - Deia jaso nuen Parisetik.
"Etorri eta lagunduko gaituzu?", esan zidaten.
"18 urte daramatzagu liga irabazi barik".
Galdera amaitu baino lehen, baneukan erabakita.
David!
David, mesedez!
Eta nik: "Zer arraio?".
Orain, barre egiten dut, baina orduan...
ezin nuen sinetsi.
Parisera joatea ideia ona iruditu zitzaidan.
Erretiratu ez izana atsegin nuen.
PARIS SAINT-GERMAIN VS FC BARCELONA 2013KO APIRILA
Uste dut kirola beste inork ez bezala maite nuela.
Hori uste dut.
Badakit ez dela egia, baina beste inork ez bezala maite nuen.
Baina ez nintzen betikoa.
Nire gorputza ez zen betikoa.
Partiden ostean, gaizki sentitzen nintzen.
Ohetik altxatzen nintzen bakoitzean,
mina nuen.
Ohetik botatzen nintzen goizetan,
min handia nuelako.
Leher eginda zegoen.
Zelaitik irteten ikusi nuen, eta begiratu zidanean,
"Ordua da", pentsatu nuen.
"Nekatuta zaude. Ordua da".
Beraz, erabaki hori hartzea...
oso gogorra izan zen.
Ingalaterrako kapitain ohiak futbola utziko du.
59 aldiz izan zen Ingalaterrako kapitaina.
115 partida irabazi zituen bere herrialdearentzat.
AZKEN PARTIDA, 2013KO MAIATZA
Erabaki nuenetik, gogorra izan zen niretzat.
Beraz...
Entrenatzaileak esan zidan:
"Hamar minutu falta direnean aterako zaitut,
merezi duzulako, horrela bukatzea merezi duzu".
Ordurako, irabazita genuen liga.
Beckham.
Baloi luze ederra!
Momentua heldu zenean,
ezin nuen arnasa hartu, ezin nituen nire emozioak kontrolatu.
Atera nintzenean, ezin izan nion negarrari eutsi.
Karrera pargabe baten amaiera heldu da.
Jokalari paregabeak, izar paregabeak, botak eseki ditu.
David Beckham jauna!
Baina berriz futbolera jokatuko ez nuela jakitea mingarria izan arren...
Erabaki zuzena zela nekien.
IKATZ BRITAINIAR NATURALA
Larunbat goizetan, hemen ibili ohi naiz bueltaka.
Izugarri gustuko dut, lasaitzen nau.
Hemen egon ohi naiz 11:00etatik,
zortziak edo berandurago arte,
batzuetan, parrillan, ez dut besterik egiten.
iPada ekarri eta futbola ikusten dugu, gustuko dut.
- Ezkaia bota diozu? - Bai, sukaldari.
Gure umeek haurtzaro arrunta izan zezaten ahalegindu ginen.
Baina Ingalaterrako kapitaina izandako aita
eta Spice Girls-a izandako ama zuten.
Hor doa orgarekin.
Goizeko 06:00etan esnatzen da egunero sua pizteko.
Egia da.
Badakit, hori esan dut.
Baina barrezka esan duzu.
Ez. Beste modu batean esan dut...
Modu maitekorrean?
Hori da, bai.
Ezin zara txantxetan ibili horrekin... Bibotetxo horrekin.
- Eta kokospekoa, zer? - Ondo da.
Mizke hazitako umeak izan litezke, baina ez dira.
Prest dago?
Bai. Probatu nahi duzu?
Ados.
Horregatik diot beti oso harro nagoela nire umeekin.
- Beti jaten duzu ondo. - Jan dezaket hau?
Nahi duzuna jan dezakezu.
- Zati hau har dezaket? - Bai.
Txunditu egiten nau zeinen jatorrak diren nire umeak.
Gaizki arraun egiten ari zara.
Ergela.
Begira. Tamalgarria da.
- Ez grabatu. A zer lotsa! - Barkatu.
- Aizu. - Okerragoa izango da erortzen bazara.
Non dago beste arrauna?
Muskuiluak prest daude, maitea.
Uste dut ez naizela kontatu dudanaren erdiaz jabetu
zera honekin hasi arte...
Zer izan da hau?
Zer izan da hau? Terapia.
Kenny Rogers!
Atzean utzi dudala iruditzen zait, lehen saioan, agian,
oraindik neukan haserre eta frustrazio asko.
Orain ulertzen dut.
Nolabaiteko terapia izan da hau.
Orduko bideotan ikusten dudanean, nirekin telefonoz hizketan,
ezin dut sinetsi, ez duelako orain bezala hitz egiten.
Lehen ez zuen hain dotore hitz egiten.
Ez dakit zer... Ez du inoiz mintzaera eskolarik jaso.
- Horrela esaten da? - Harritzen nau hitz hori jakiteak.
Nire ustez...
Nik 13 urte nituenean bezala hitz egiten dut.
Ahots sakonagoa duzula uste dut.
Bai, ahots altua nuen.
Nire bizitzako gertaerak aztertzeak gauza asko ulertzen lagundu dit.
Eta gauza horietako bat...
gauzarik garrantzitsuena, daukaguna da.
Orain, zoriontsu naiz, nire bizitzarekin pozik nagoelako.
Eta zu ere zure bizitzarekin pozik zaudela uste dut.
Lehen, beti zeunden zerbaiten atzetik,
baina orain testigu hori pasatzen ari zarela dirudit.
Eta hori nahi duzula zure haurrentzat.
Ez nago testigua pasatzeko prest.
Futbola droga modukoa da.
Futbola uzten dugunean...
adrenalina hori galtzen dugu.
Droga indartsua dena.
Beckham!
Fisiologikoki gure baitan nabaritu dezakegu.
Denok dugu publikoaren mira, publikoak adrenalina ematen dizulako.
Horregatik da zaila futbola uztea.
Gorputzak onartu behar du.
Futbolari guztiek menpekotasun hori dutela uste dut.
Adrenalina horrekiko nolabaiteko menpekotasuna garatzen dugu.
Zerbaiten beharra dugu.
Nire azken erabaki berekoia
Parisera joatea zela uste nuen.
Baina, ez.
Ingalaterrako kapitain ohia da, ospetsua,
baina erretiratu ondoren, zer egingo ote du David Beckhamek?
DB ERRESERBATUTA
Bada, gaur, Estatu Batuetara itzuli dela adierazi du,
MLSko futbol talde berria hasteko Miamin.
Baina ukitzen duen oro urre bihurtu dezake oraindik?
Diadema polita.
Hurrengo egunean, hegazkina hartu eta Miamira joan nintzen.
Hurrengo egunean?
Bai. Ez nuen itxaron nahi.
Hurrengo egunean?
Zer zeukan buruan?
Fisher, lana genuen. Martxan jarri behar.
Lehen sare arrosak.
Nire ideia izan ziren, nahiko harro nago.
Trajeak nire ideia izan ziren.
Ez nuen lortutakoari buruz hausnartu nahi.
Bazekien gerorako plana izan behar zuela.
Bestela, guztiz galduko zuelako burua.
Lana behar zuen.
- Neymar. - Aupa, David.
Zorte ona opa dizut.
Guretzat jokatuko du noizbait.
Irabazi nahi dut, jokalari eta talde onenarekin.
Eta Leo?
Leo, bai.
Jaun eta andreak,
Leo gure uniformearekin ikusteko irrikan nago.
Hamar zenbakiduna,
Inter Miamiko hamar zenbakiduna,
munduko hamar zenbakidun onena, Lionel Andrés Messi!
Kendu dezakezu hori?
Gustuko dut.
Ea nola doan jaurtiketa librea jertse hori jantzita.
Gero, kendu eta saiatu berriz.
Ikusten?
Itua. Jo itua.
Zure aita ez.
Hartu arnasa.
Ez zara nirekin urduri jarri behar.
Ez dut askorik irabazi, Sei Premier Liga, Europako Kopa bat,
FA Kopa pare bat, Espainiako liga, Frantziako liga...
Urduri jarri zara.
- Badakit nora botako duzun. - Badakizu?
- Bai. - Bai?
- Ez dago gaizki. - Nola?
47 urte ditut.
Noizbait ni bezain ona izango zara.
Sartuko dut!
Ez.
Kontuz zuhaitzekin!
Berriz.
Hori da. Berriz.
Ondo da, jarri atean.
Zure loreak zapaldu dituzu.
Azpitituluak: Leire Chertudi